มีาการเสียวๆบริเวณหลังหัวด้านซ้ายใกล้กับใบหูค่ะ คือเป็นไมเกรนอยู่แล้ว แต่ว่าอาการเสียวแปล๊บแล้วชาตามมา ซึ่งเป็นบริเวณเดียวกับที่ปวดไมเกรนด้วย อาการเหมือนคนสะดุ้งพึ่งเป็นได้วันหนึ่งแล้วค่ะ มันเป็นอะไรร้ายแรงหรือเปล่าคะ
สวัสดีค่ะ อาการดังกล่าวมาอาจเกิดจาก-การปวดไมเกรน-ปลายเส้นประสาทอักเสบบริเวณหลังหู ทำให้ปวดจี๊ดๆเป็นระยะ-ปวดจากมีก้อนเนื้อกดทับเส้นประสาทบริเวณหลังหู-เส้นประสาทในช่องฟันได้รับบาดเจ็บ เช่นหลังถอนฟัน แล้วมีการปวดร้าวไปยังด้านหลังหัวและกรามหากมีอาการปวดหัวด้วย จะคิดถึงโรคไมเกรนการปวดหัวไมเกรนคือปวดหัวที่เกิดจากการทำงานของสารสื่อประสาทที่ผิดปกติ มักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วย มีความสัมพันธ์กับรอบเดือนได้ เป็นโรคที่ไม่อันตรายหรือร้ายแรงแต่เวลากำเริบอาจจะรบกวนการใช้ชีวิตได้การดูแลตัวเองเบื้องต้น นอนพักผ่อนมากๆ ควรนอนในที่สงบ ไม่มีสิ่งรบกวน รับประทานยาแก้อักเสบที่ไม่ใช่สเตียรอยด์หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นควรไปพบแพทย์เมื่อ ปวดมากขึ้นเรื่อยๆ จนทำกิจวัตรประจำวันไม่ได้ ปวดจนต้องตื่นขึ้นมาเพราะปวด คลื่นไส้ อาเจียนมาก มีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อน ซึ่งอาจแสดงว่ามีความผิดปกติในสมองร่วมด้วยได้